

 **REPUBLIKA HRVATSKA**

**SISAČKO-MOSLAVAČKA ŽUPANIJA**

 **GRAD SISAK**

 **GRADONAČELNICA**

KLASA: 363-01/22-01/68

URBROJ: 2176/05-01-22-1

Sisak,

 **GRADSKO VIJEĆE**

 **GRADA SISKA**

PREDMET: Materijal za sjednicu vijeća

 - dostavlja se,

 Sukladno članku 36. i 38. Poslovnika Gradskog vijeća Grada Siska („Službeni glasnik Sisačko-moslavačke županije“, broj 12/09, 20/09, 9/10, 4/13, 6/13-pročišćeni tekst, 11/13, 13/13, 20/17, 13/18, 18/18-pročišćeni tekst, 4/20 i 8/21), upućuje se Gradskom vijeću Grada Siska na razmatranje i usvajanje:

1. Prijedlog Odluke o izmjeni Odluke o određivanju vrijednosti boda komunalne naknade
2. Pravni temelj, potrebna financijska sredstva za provedbu akta, obrazloženje
3. Tekst odredaba važećeg akta koji se mijenja

 S poštovanjem,

 GRADONAČELNICA

 Kristina Ikić Baniček

**PRIJEDLOG**

Gradsko vijeće Grada Siska na temelju članka 98. stavka 1. Zakona o komunalnom gospodarstvu („Narodne novine“ broj 68/18, 110/18 i 32/20) i članka 15. Statuta Grada Siska („Službeni glasnik Sisačko-moslavačke županije“ broj 12/09, 16/10, 9/11, 18/12, 4/13, 6/13 – pročišćeni tekst, 14/14, 9/15, 10/16, 6/18, 18/18 – pročišćeni tekst, 4/20 i 8/21), donosi

**ODLUKU**

**o izmjeni Odluke o određivanju vrijednosti boda komunalne naknade**

**Članak 1.**

U Odluci o određivanju vrijednosti boda komunalne naknade („Službeni glasnik Sisačko-moslavačke županije“, broj 35/18) (u daljnjem tekstu: Odluka) članak 2. mijenja se i glasi:

„Vrijednost boda komunalne naknade (B) na području Grada Siska po četvornom metru (m2) nekretnine za koju se utvrđuje komunalna naknada, određuje se u iznosu 1,00 EUR godišnje.“

**Članak 2.**

Ova Odluka objavit će se u „Službenom glasniku Grada Siska“, a stupa na snagu 01. siječnja 2023. godine.

KLASA:

URBROJ:

Sisak, \_\_\_\_\_\_\_\_\_\_2022. godine GRAD SISAK

 GRADSKO VIJEĆE

 PREDSJEDNIK

 Bojan Dadasović v.r.

**PRAVNI TEMELJ**

Pravni temelj za donošenje ove Odluke je članak 98. Zakona o komunalnom gospodarstvu („Narodne novine“, broj 68/18, 110/18 i 32/20) i članak 15. Statuta Grada Siska („Službeni glasnik Sisačko-moslavačke županije“ broj, 12/09, 16/10, 9/11, 18/12, 4/13, 6/13-pročišćeni tekst, 14/14, 9/15, 10/16, 6/18, 18/18-pročišćeni tekst, 4/20 i 8/21).

**POTREBNA FINANCIJSKA SREDSTVA ZA PROVEDBU AKTA**

Za provedbu ove Odluke nije potrebno osigurati sredstva u Proračunu Grada Siska.

**OBRAZLOŽENJE**

Temeljem članka 98. Zakona o komunalnom gospodarstvu („Narodne novine“ broj 68/18, 110/18 i 32/20) predstavničko tijelo jedinice lokalne samouprave do kraja studenog tekuće godine donosi odluku kojoj određuje vrijednost boda komunalne naknade (B) koja se promjenjuje od 01.siječnja iduće godine. Polazište za određivanje vrijednosti boda komunalne naknade (B) je procjena troškova održavanja komunalne infrastrukture iz programa održavanja komunalne infrastrukture uz uzimanje u obzir i drugih predvidivih i raspoloživih izvora financiranja održavanja komunalne infrastrukture. Kako je od 01.01.2023. godine službena valuta u Republici Hrvatskoj euro, temeljem Zakona o uvođenju eura kao službene valute u Republici Hrvatskoj („Narodne novine“ broj 57/22 i 88/22), predlaže se Gradskom vijeću donošenje odluke kao u prijedlogu.